У Вікіпедыі ёсць артыкулы пра іншых асоб з прозвішчам Самсонава.

**Людмі́ла Дзмі́трыеўна Самсо́нава** (нар. 11 лістапада 1998(1998-11-11), Аленягорск, Мурманская вобласць) — расійская тэнісістка, з 2014 па 2018 год прадстаўляла на спаборніцтвах Італію. Пераможца пяці турніраў WTA (чатыры — ў адзіночным разрадзе); пераможца Кубка Білі Джын Кінг у складзе зборнай Расіі (2020/2021).

Біяграфія
---------

Калі Людміле было паўтары гады, сям’я Самсонавых з’ехала на пастаяннае месца жыхарства ў Італію. Бацьку, Дзмітрыя, моцнага гульца ў настольны тэніс, запрасілі выступаць за турынскі клуб «Ферэнціна». На корт Людміла выйшла ў шэсць гадоў, тэніс яе вельмі зацікавіў. На працягу сямі гадоў Людміла трэніравалася ў Сан-Рэма ў Рыкарда П’яці.

У 15 гадоў прыняла рашэнне сур’ёзна заняцца прафесійнай тэніснай дзейнасцю, у той жа час пагадзілася выступаць за Італію. Вольна размаўляе на італьянскай і рускай мовах.

Спартыўная кар’ера
------------------

2019 год
З 2018 года Самсонава гуляе на спаборніцтвах пад эгідай ITF і WTA пад расійскім сцягам.

У 2019 годзе ўпершыню ў кар’еры прыняла ўдзел у асноўным розыгрышы турніру Вялікага шлема: прайшоўшы кваліфікацыю, на Адкрытым чэмпіянаце Францыі Самсонава саступіла 23-й сеянай Донне Векіч з Харватыі. 

У ліпені 2019 года на турніры ў Палерма Людміла дайшла да паўфіналу, у якім саступіла швейцарскай тэнісістцы Джыл Тайхман.

На пачатку 2020 года Самсонава прайшла кваліфікацыю турніру ў Брысбене, а затым у першым коле абыйграла Слоан Стывенс са ЗША.

У чэрвені 2021 года выйграла турнір WTA-500 ў Берліне, перамогшы ў фінале Белінду Бенчыч.

У жніўні 2022 года Самсонава выйграла два турніры WTA-250: у Вашынгтоне абыйграла ў фінале Каю Канэпі, а ў Кліўлендзе — Аляксандру Сасновіч.

У верасні 2022 года Людміла выйграла яшчэ адзін тытул — на турніры WTA-500 ў Токіа, у фінале абыйграўшы Чжэн Цыньвэнь. На шляху да тытула Самсонава прайшла Гарбінье Мугурусу і Алену Рыбакіну, а за ўвесь турнір не прайграла ніводнага сэту.

У лютым 2023 года Самсонава сумесна з іншай расіянкай Веранікай Кудзярметавай выйграла першы для сябе парны турнір WTA, перамогшы на «тысячніку» ў Дубаі пару з Тайваня Лацішу Чан і Чжань Хаацын з лікам 6:4, 6:7 (4), [10-1].

У жніўні 2023 года Самсонава дайшла да фіналу турніру WTA-1000 ў Манрэалі і, нягледзячы на паражэнне, упершыню ў кар’еры стала першай ракеткай Расіі.

Выніковае месца ў рэйтынгу WTA паводле гадоў
--------------------------------------------

|  |  |  |
| --- | --- | --- |
| **Год** | **Адзіночнырэйтынг** | **Парнырэйтынг** |
| 2022 | **20** | **197** |
| 2021 | 39 | 1348 |
| 2020 | 127 |  |
| 2019 | 139 |  |
| 2018 | 180 | 841 |
| 2017 | 552 | 791 |
| 2016 | 1078 | 818 |
| 2015 |  | 1012 |
| 2014 | 864 | 1154 |
|

Выступленні на турнірах
-----------------------



Выступленні ў адзіночным разрадзе

### Фіналы турніраў WTA ў адзіночным разрадзе (6)

#### Перамогі (4)

| Легенда: |
| --- |
| Турніры Вялікага шлема (0)\* |
| Алімпіяда (0) |
| Выніковы турнір WTA (0) |
| WTA 1000 Mandatory (0) |
| WTA 1000 (0+1) |
| WTA 500 (2) |
| WTA 250 (2) |

| Тытулы папакрыццях | Тытулы па месцыправядзенняматчаў турніру |
| --- | --- |
| Хард (3+1)\* | Зал (0) |
| Грунт (0) |
| Трава (1) | Адкрытае паветра (4+1) |
| Дыван (0) |

\* колькасць перамог у адзіночным разрадзе + колькасць перамог у парным разрадзе.

|  |  |  |  |  |  |
| --- | --- | --- | --- | --- | --- |
| **№** | **Дата** | **Турнір** | **Пакрыццё** | **Суперніца ў фінале** | **Лік** |
| 1. | 20 чэрвеня 2021 | Берлін, Германія | Трава | Швейцарыя Белінда Бенчыч | 1-6 6-1 6-3 |
| 2. | 7 жніўня 2022 | Вашынгтон, ЗША | Хард | Эстонія Кая Канэпі | 4-6 6-3 6-3 |
| 3. | 27 жніўня 2022 | Кліўленд, ЗША | Хард | Беларусь Аляксандра Сасновіч | 6-1 6-3 |
| 4. | 25 верасня 2022 | Токіа, Японія | Хард | Кітай Чжэн Цыньвэнь | 7-5 7-5 |

#### Паражэнні (2)

|  |  |  |  |  |  |
| --- | --- | --- | --- | --- | --- |
| **№** | **Дата** | **Турнір** | **Пакрыццё** | **Суперніца ў фінале** | **Лік** |
| 1. | 12 лютага 2023 | Абу-Дабі, ААЭ | Хард | Швейцарыя Белінда Бенчыч | 6-1 6-7(8) 4-6 |
| 2. | 14 жніўня 2023 | Манрэаль, Канада | Хард | Злучаныя Штаты Амерыкі Джэсіка Пегула | 1-6 0-6 |


Выступленні ў парным разрадзе

### Фіналы турніраў WTA ў парным разрадзе (1)

#### Перамогі (1)

|  |  |  |  |  |  |  |
| --- | --- | --- | --- | --- | --- | --- |
| **№** | **Дата** | **Турнір** | **Пакрыццё** | **Партнёрка** | **Суперніцы ў фінале** | **Лік** |
| 1. | 25 лютага 2023 | Дубай, ААЭ | Хард | Расія Вераніка Кудзярметава | Тайвань Лаціша ЧанТайвань Чжань Хаацын | 6-4 6-7(4) [10-1] |


Выступленні ў камандных турнірах

### Фіналы камандных турніраў (1)

#### Перамогі (1)

|  |  |  |  |  |  |
| --- | --- | --- | --- | --- | --- |
| **№** | **Год** | **Турнір** | **Каманда** | **Супернік у фінале** | **Лік** |
| 1. | 2021 | Кубак Білі Джын Кінг | **Расія Расія**К. Аляксандрова, Д. Касаткіна, В. Кудзярметава, А. Паўлючэнкава, Л. Самсонава | Швейцарыя ШвейцарыяБ. Бенчыч, В. Голубіч, Дж. Тайхман, Ш. Фёгеле | **2-0** |

Заўвагі
-------

1. ↑  Пачала турнір з кваліфікацыі.
2. ↑  Беларуская тэнісістка гуляла на турніры ў нейтральным статусе, у перыяд забароны выступленняў пад сцягам Беларусі.
3. ↑  Расійская тэнісістка гуляла на турніры ў нейтральным статусе, у перыяд забароны выступленняў пад сцягам Расіі.

Крыніцы
-------

1. ↑  Самсонова: мой тренер — тактический гений
2. 1 2 3  WTA website<a href='https://wikidata.org/wiki/Track:Q14580067'></a>
3. ↑  Даниил Сальников.  Двойная победа России! Самсонова и Александрова собрали все титулы в Азии **(нявызн.)** .
4. ↑  Людмила Самсонова впервые в карьере стала первой ракеткой России (руск.). *news.sportbox.ru* (14 жніўня 2023). Праверана 14 жніўня 2023.

Спасылкі
--------

* Профіль на сайце WTA Tour (англ.)
* Профіль на сайце ITF (англ.)
* Профіль на сайце Кубка Федэрацыі (англ.)

|  |  |
| --- | --- |
| ⚙️   У сацыяльных сетках | X |
| Фота, відэа і аўдыё | Instagram |
| Тэматычныя сайты | ITF · ITF · Уімблдан |